CELEX: 62021TN0183
Language: fi
Date: 2021-04-07 00:00:00
Title: Asia T-183/21: Kanne 7.4.2021 – QP ym. v. neuvosto ym.

7.6.2021   
            
            
               FI
            
            
               Euroopan unionin virallinen lehti
            
            
               C 217/51
            
         
      Kanne 7.4.2021 – QP ym. v. neuvosto ym.
      (Asia T-183/21)
      (2021/C 217/67)
      Oikeudenkäyntikieli: ranska
      
         Asianosaiset
      
      
         Kantajat: QP ja 15 muuta kantajaa (edustaja: asianajaja N. de Montigny)
      
         Vastaajat: Euroopan unionin neuvosto, Euroopan komissio, Euroopan ulkosuhdehallinto (EUH) ja Eulex Kosovo
      
         Vaatimukset
      
      Kantajat vaativat unionin yleistä tuomioistuinta
      ensisijaisesti
      
                  —
               
               
                  työsuhteen osalta
                  
                              —
                           
                           
                              kaikkien kantajien osalta
                              
                                          —
                                       
                                       
                                          määrittelemään kantajien sopimussuhteen uudelleen toistaiseksi voimassa olevaksi työsuhteeksi
                                       
                                    
                                          —
                                       
                                       
                                          velvoittamaan vastaajat korvaamaan kantajille siitä, etteivät he ole kuuluneet kansalliseen sosiaaliturvajärjestelmään, aiheutuneen vahingon, joka määritetään sovellettavan lainsäädännön perusteella
                                       
                                    
                                          —
                                       
                                       
                                          velvoittamaan ne maksamaan korkoa kyseisille määrille
                                       
                                    
                                          —
                                       
                                       
                                          asettamaan asianosaisille määräajan mainitun korvauksen, joka on määritettävä asiaan sovellettavan lainsäädännön perusteella, määrän arvioimiseksi unionin yleisen tuomioistuimen myöhemmässä ratkaisussaan esittämien periaatteiden mukaisesti
                                       
                                    
                        
                              —
                           
                           
                              niiden kantajien osalta, joiden työsuhde päättyi vastaajien yksipuolisella päätöksellä
                              
                                          —
                                       
                                       
                                          velvoittamaan vastaajat maksamaan irtisanomisajan palkkaa vastaavana korvauksena
                                          
                                                      —
                                                   
                                                   
                                                      kantajalle QP 42 092,50 euroa
                                                   
                                                
                                                      —
                                                   
                                                   
                                                      kantajalle QT 69 880,54 euroa
                                                   
                                                
                                                      —
                                                   
                                                   
                                                      kantajalle QU 53 749,17 euroa
                                                   
                                                
                                                      —
                                                   
                                                   
                                                      kantajalle QV 57 159,69 euroa
                                                   
                                                
                                                      —
                                                   
                                                   
                                                      kantajalle QY 63 298,15 euroa
                                                   
                                                
                                                      —
                                                   
                                                   
                                                      kantajalle RB 55 303,02 euroa
                                                   
                                                
                                                      —
                                                   
                                                   
                                                      kantajalle RD 55 373,64 euroa
                                                   
                                                
                                                      —
                                                   
                                                   
                                                      kantajalle RF 40 201,21 euroa
                                                   
                                                
                                    
                                          —
                                       
                                       
                                          velvoittamaan vastaajat maksamaan kullekin jäljempänä mainituista kantajista korvaus laittomasta irtisanomisesta, jonka kohtuullisena määränä pidetään 12 500 euroa palvelusvuotta kohti
                                       
                                    
                                          —
                                       
                                       
                                          velvoittamaan vastaajat maksamaan kullekin kantajista QP, QR, QS, QT, QU, QV, QW, QY, QZ, RA, RB, RC, RD ja RE heiltä 1.9.2012 tehdystä palkkaluokkien uudelleenmäärittämisestä lähtien saamatta jääneen palkan määrä
                                       
                                    
                                          —
                                       
                                       
                                          velvoittamaan ne maksamaan korkoa kyseisille määrille
                                       
                                    
                        
            
                  —
               
               
                  muiden oikeuksien osalta
                  
                              —
                           
                           
                              toteamaan, että kantajat olisi pitänyt ottaa palvelukseen jonkin kolmen ensimmäisen vastaajan väliaikaisina toimihenkilöinä ja että kolme ensimmäistä valittajaa kohtelivat kantajia lainvastaisesti ja syrjivästi heidän palkkauksensa, eläkeoikeuksiensa ja liitännäisetujensa sekä myöhemmän työllistymisturvan osalta ilman objektiivista syytä
                           
                        
                              —
                           
                           
                              velvoittamaan kolme ensimmäistä vastaajaa korvaamaan kullekin kantajista se vahinko, joka näille aiheutui muuhun henkilöstöön sovellettavien palvelussuhteen ehtojen mukaisten palkkojen, eläkeoikeuksien, kulukorvauksien ja etujen soveltamatta jättämisestä, joka johtui lainvastaisesta syrjivästä kohtelusta
                           
                        
                              —
                           
                           
                              velvoittamaan ne maksamaan korkoa kyseisille määrille
                           
                        
                              —
                           
                           
                              asettamaan asianosaille määräaika mainittujen korvausten määrän arvioimiseksi siten, että huomioon otetaan se palkkaluokka ja -taso, joille kantajat olisi pitänyt ottaa palvelukseen, keskimääräinen palkkakehitys, heidän urakehityksensä sekä etuudet, jotka heidän olisi väliaikaisen toimihenkilön sopimustensa perusteella pitänyt saada verrattuna kantajien todellisuudessa saamiin määriin
                           
                        
            toissijaisesti
      
                  —
               
               
                  velvoittamaan kolme ensimmäistä vastaajaa korvaamaan sopimussuhteen ulkopuolisen vastuunsa perusteella kantajille vahinko, joka aiheutui heidän perusoikeuksiensa loukkaamisesta ja jonka kohtuullisena määränä pidetään 20 000 euroa palvelusvuotta kohti
               
            
                  —
               
               
                  velvoittamaan ne maksamaan korkoa kyseisille määrille
                  velvoittamaan vastaajat korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat seitsemään kanneperusteeseen.
      
                  1)
               
               
                  Ensimmäinen kanneperuste koskee oikeuden väärinkäyttöä, joka perustuu peräkkäisten määräaikaisten työsuhteiden käyttämiseen ja suhteellisuusperiaatteen loukkaamiseen. Kantajat vetoavat heidän sopimuksiinsa sovellettavan aineelliseen oikeuteen ja vaativat heidän ja toimielinten välisten työsopimusten määrittelemistä uudelleen toistaiseksi voimassa oleviksi työsopimuksiksi sekä heille kuuluvien sosiaalietuuksien maksamista takautuvasti ja tiettyjen kantajien osalta myös irtisanomisajan palkkaa vastaavan korvauksen maksamista.
               
            
                  2)
               
               
                  Toinen kanneperuste koskee yhdenvertaisen kohtelun ja syrjintäkiellon periaatteiden loukkaamista. Kantajat katsovat, että vastaajien kansainvälisten työsopimusten tekemistä varten käyttöön ottama säännöstö on yhtäältä syrjivä unionin muiden toimihenkilöiden palvelukseen ottamiseen sovellettaviin ehtoihin nähden ja toisaalta epäselvä ja unionin oikeusjärjestyksen perusteiden – mukaan lukien Euroopan unionin perusoikeuskirjassa vahvistetut arvot ja periaatteet – vastainen.
               
            
                  3)
               
               
                  Kolmas kanneperuste koskee kuulluksi tulemista koskevan oikeuden loukkaamista.
               
            
                  4)
               
               
                  Neljäs kanneperuste koskee oikeudellista epävarmuutta ja hyvää hallintoa koskevan oikeuden loukkaamista.
               
            
                  5)
               
               
                  Viides kanneperuste koskee henkilöstön edustajien kuulemista koskevan periaatteen loukkaamista.
               
            
                  6)
               
               
                  Kuudes kanneperuste koskee hyvää hallintotapaa koskevien toimintasääntöjen rikkomista.
               
            
                  7)
               
               
                  Seitsemäs kanneperuste koskee työntekijöiden vapaan liikkuvuuden rajoittamista.